Fran Paredes

**Fran Paredes**, nado en Moaña en 1972, é un actor galego.

## Traxectoria 
Licenciouse en Filoloxía inglesa pola Universidade de Vigo en 1997. Como actor participou en numerosas montaxes tanto en teatro escolar e amador, ligado ao grupo Teatrofia Teatral dirixido por Asución Sóñora e posteriormente no grupo Teatro Aurín de Pedro Pablo Riobó, como en compañías profesionais entre as que destacan Teatro de Ningures e Teatro do Morcego e o proxecto Llullu Teatro do que foi cofundador. Actor tamén de audiovisual en numerosas curtas, series para televisión e cine. É tamén tradutor da obra *A gata sobre o tellado de zinc quente*, para Teatro Aurín. Colaborou en 2007 e 2008 coa ESAD como actor na sinatura de dirección de actores. Tamén participou na dirección de diversos espectáculos.

## Teatro 
* *Our day out*, de Willie Russell (1993)
* *O tendal*, de Pedro P. Riobó (1993)
* *A gata sobre o tellado de zinc quente*, de Tennessee Williams (1994)
* *Nai Coraxe e os seus fillos*, de Bertolt Brecht (1995)
* *Communication problems*, vv. aa (1995)
* *Epifanías*, vv. aa. (1997; dramaturxia de Pedro P. Riobó)
* *Ñaque, ou de piollos e actores*, de J. Sanchis Sinisterra (1999: dirección de Salvador del Río Pérez)
* *Veñan máis quince* (1999; dramaturxia de Pedro P. Riobó)
* *Os piratas. A branca-rosa*, de Sans e Barbany (2000: dirección de Celso Parada)
* *Supertot*, de Benet i Jornet e Puértolas (2000)
* *O circo enmeigado, ou a Amazona e os excéntricos*, de Rafael Dieste (2001: dir: Salvador del Río Pérez)
* *Fausto*, de Christopher Marlowe (2001: dirección de Etelvino Vázquez)
* *Círculo*, de Suso de Toro (2002: dirección de Etelvino Vázquez)
* *O Principiño*, de Antoine de Saint-Exupéry (2002: dirección de Salvador del Río Pérez)
* *Troianas*, de Eurípides (2004: dirección de Etelvino Vázquez)
* *Un tranvía de nome desexo*, de Tennessee Williams (2004: dirección de Damián Contreras)
* *A farsa do Bululú*, de Manuel María (2005: dirección de Celso Parada)
* *O circo enmeigado*, de Rafael Dieste (2005: versión e dirección de Celso Parada)
* *Tartufo*, de Molière (2005: dirección de Etelvino Vázquez)
* *Misericordia*, de Benito Pérez Galdós (2006; dirección de Etelvino Vázquez)
* *O caso da Rúa Lourcine*, de E. Laviche (2006: dirección de Xan Cejudo)
* *Emigrados* (2007; vv.aa.; dirección de Etelvino Vázquez)
* *Bailadela da morte ditosa*, de Roberto Vidal Bolaño (2008; dirección de Etelvino Vázquez)
* *Atra bile*, de Laila Ripoll (2009; dirección de Etelvino Vázquez)
* *Os cómicos dell’auto* (2009)
* *María Soliña* (2009)
* *Ñaque*, de Sanchis Sinisterra (2009; dirección de Salvador del Río Pérez)

## Cine 
* *Heroína*, de Gerardo Herrero (Continental Producións, 2004)
* *Unha muller invisible*, de Gerardo Herrero (Continental Producións, 2006)
* *De la misma sangre*, curtametraxe de Óscar Galansky (2008)

## Televisión 
* *Cota Vermella*, de Jordi Frades. Zenit- Castelao (2003)
* *Rías Baixas*, capítulos 67 a 74 e 162 (TVG, 2003)
* *A vida por diante*, capítulo 55 (TVG, 2007)
* *Serramoura*, como Gonzalo Soutelo (TVG, 2014-2015)
**Fontealba*
**Fariña*, capítulo 6 (Antena 3, 2018)
**O sabor das margaridas*, como Miguel (TVG, 2018)
**O Faro*

## Véxase tamén 
### Bibliografía 
* López, Yolanda; Paredes, Xavier; et ali (2005): *Catálogo de dramaturgos galegos. 1973-2004*. CDAEMGA, Instituto Galego das Artes Escénicas e Musicais, 2005.(Índice de tradutores)